Asem akèh-akéhé thukul ing laladan tropis kaya ta Indonésia. Asem duwé khasiat kang akèh, saliyané apik kanggo kaséhatan awak, asem uga bisa dadi kanca akrabé wong wadon tégesé migunani banget kanggoné wong wadon. Asem bisa kanggo masak, kanggo jamu lan kanggo njaga boboté awak mligi para wadon supaya tetep "langsing". Asem rasané kecut, padha kaya jenengé. Rasa kecut ing asem amarga asem ngandhut zat-zat kang marakaké kecut. Zat-zat mau yaiku "asem tetrat", "asem malat", "asem sitrat", "asem suksinat", lan "asem asetat".